**ОБЩИНА СЕВЛИЕВО**

**ОБЯВА**

**ЗА ПОДБОР НА ПЕРСОНАЛ ЗА ОБЩНОСТЕН ЦЕНТЪР ЗА УСЛУГИ ЗА РАННО ДЕТСКО РАЗВИТИЕ**

Във връзка с изпълнението на **проект BG05М9ОРO01-2.004-0063 „Равен шанс за всички”**, който се осъществява с финансовата подкрепа на Оперативна програма „Развитие на човешките ресурси” 2014-2020, съфинансирана от Европейския съюз чрез Европейския социален фонд, Община Севлиево търси да назначи **на трудово правоотношение:**

 **МЕДИАТОР - 1 щатна бройки на 8-часов работен ден за услугaта „Ранна интервенция на уврежданията“:**

**ОСНОВНА ЦЕЛ НА ДЛЪЖНОСТТА** - предоставя информация на потребителите и техните семейства по редица здравни въпроси като хранене, хигиена, грижи за новородени и малки деца с увреждания, имунизации, семейно планиране, рискови фактори и превенция срещу инфекциозни заболявания; участва в срещите на специалистите, като оказва емоционална и практическа подкрепа на родителите и разширеното семейство за изграждане на специфични умения за полагане на грижи за деца от уязвими групи, включително и деца с увреждания; участва в индивидуалната подготовка на децата, оценявайки потребностите им и подпомага детето и семейството му за изпълнение на дейностите от плана за работа.

**ИЗИСКВАНИЯ ЗА ЗАЕМАНЕ НА ДЛЪЖНОСТТА**

• Образование – средно;

• Специфични изисквания: – готовност за работа по график и нагласа за работа с деца от уязвими групи, с техните семейства, взаимодействие с различни институции;

• Допълнителните квалификации, стаж и/или опит в услуги със същия или сходен характер са предимство.

**НЕОБХОДИМИ ДОКУМЕНТИ ЗА КАНДИДАТСТВАНЕ ПО ВСИЧКИ ПОЗИЦИИ**

• Заявление за допускане до конкурс – по образец;

• Професионална автобиография (CV);

• Копие от диплома за завършено образование;

• Копия на документи, удостоверяващи трудов стаж и/или опит в съответната сфера;

• Декларация от кандидата, че не е поставен под запрещение, не е в конфликт на интереси, не е осъждан за умишлено престъпление от общ характер на лишаване от свобода, не е лишен по съответния ред да от правото да заема длъжността за която кандидатства - по образец;

• Копия от документи за допълнителна квалификация /удостоверения, сертификати за преминати обучения и др./ - при наличието на такива;

• Копие на лична карта.

**Забележка:** Документите по образец могат да бъдат получени в общинска администрация Севлиево, стая 312 или изтеглени от сайта на Община Севлиево: www.sevlievo.bg раздел: ОБЯВИ, подраздел: КОНКУРСИ.

**МЯСТО ЗА ПОДАВАНЕ НА ДОКУМЕНТИТЕ**

гр. Севлиево, пл. „Свобода” №1,

Община Севлиево – Център за информация и услуги на гражданите;

телефон за справки: 0675 396 216 и 0876 608489;

лице за контакти: Мирослав Кралев – координатор по проекта

**КРАЕН СРОК ЗА ПОДАВАНЕ НА ДОКУМЕНТИТЕ: 17.00 часа 29.09.2017 г.**